laion/Wikipedia-Exotic huggingface dataset:
তারকার মৃত্যু

তারকার মৃত্যু ২০২৩ সালের একটি ভারতীয় বাংলা ভাষার রহস্য রোমাঞ্চকর চলচ্চিত্র। এটি পরিচালনা করেছেন হরনাথ চক্রবর্তী। চলচ্চিত্রটির চিত্রনাট্য ও কাহিনী লিখেছেন পদ্মনাভ দাশগুপ্ত। প্রধান চরিত্রে ছিলেন রঞ্জিত মল্লিক, ঋত্বিক চক্রবর্তী ও পার্ণো মিত্র। নবারুণ বোস সংগীত, সুপ্রিয় দত্ত চিত্রগ্রহণ ও সুজয় দত্ত রায় সম্পাদনা করেছেন। এই চলচ্চিত্রের গল্পে অবসরপ্রাপ্ত একজন মানুষের জীবনকাহিনি ফুটিয়ে তোলা হয়েছে। পেশায় চিত্রনাট্যকার ঋত্বিক এবং স্কুলশিক্ষিকা পার্ণো বেড়াতে ছুটিতে ঘুরতে যান কালিম্পঙে। সেখানেই ভুতুড়ে বাড়ি হিসেবে পরিচিত একটি বাংলোয় ওঠেন তাঁরা। বেশ কিছু ভুতুড়ে ঘটনাও ঘটতে থাকে ওই বাংলোয়। এরপরই নানাভাবে একটি খুনের রহস্যের সঙ্গে জড়িয়ে পড়েন ওই দম্পতি। ঠিক এই সময়ই ছবিতে আসেন এক তদন্তকারী অফিসার (রঞ্জিত মল্লিক)। ঋত্বিক চক্রবর্তী পার্নো মিত্র রঞ্জিত মল্লিক - তদন্তকারী অফিসার অনিন্দ্য বন্দোপাধ্যায় সোহম মজুমদার স্বস্তিকা গুহ ঠাকুরতা প্রিয়াঙ্কা মন্ডল চলচ্চিত্রটি ২০২৩ সালের ২৯ সেপ্টেম্বর বড়পর্দায় মুক্তি পাওয়ার কথা আছে। এটি ওটিটি প্লাটফর্ম অড্ডাটাইমেও মুক্তি পাবে। "Ranjit Mallick teams up with Ritwick & Parno for Haranath Chakraborty's thriller 'Tarokar Mrityu'"। The Times of India। ২০২৩-০৯-০৬। আইএসএসএন 0971-8257। সংগ্রহের তারিখ ২০২৩-০৯-০৮।  "Ranjit Mallick: ব্যাকব্রাশ চুল-লেদার জ্যাকেট, হরনাথের ছবিতে ম্যাচো-লুকে রঞ্জিত মল্লিক"। Aaj Tak বাংলা। সংগ্রহের তারিখ ২০২৩-০৯-০৮।  "Tarokar Mrityu: হরনাথ চক্রবর্তীর ছবিতে ফের রঞ্জিত মল্লিক, মুক্তি পেল 'তারকার মৃত্যু'র অফিসিয়াল পোস্টার"। ETV Bharat News। সংগ্রহের তারিখ ২০২৩-০৯-০৮।  "Tarokar Mrityu Poster Launched Parno Mitra Is Back|দীর্ঘদিন পর পর্দায় ফিরছেন পার্ণো, রঞ্জিত মল্লিক, 'তারকার মৃত্যু'র পোস্টার মুক্তি পেল| Critical News Story| September 23" (ইংরেজি ভাষায়)। ২০২৩-০৯-০৬। সংগ্রহের তারিখ ২০২৩-০৯-০৮।  Laravel, Laravel। "Tarokar Mrityu | Rajnit Mallick | পর্দায় আসছে হরনাথ চক্রবর্তীর রহস্য-রোমাঞ্চ ছবি,মুক্তির অপেক্ষায় 'তারকার মৃত্যু' - Kolkata TV"। kolkatatv.org। সংগ্রহের তারিখ ২০২৩-০৯-০৮।  Ananda, A. B. P. (২০২৩-০৯-০৬)। "কালিম্পংয়ে ছুটি কাটাতে গিয়ে বিপদে ঋত্বিক-পার্নো, রহস্য সমাধানে রঞ্জিত মল্লিক!"। bengali.abplive.com। সংগ্রহের তারিখ ২০২৩-০৯-০৮।  Goswami, Ranita (২০২৩-০৯-০৫)। "কালিম্পং-এর ভূতুড়ে বাড়িতে উঠে বেকায়দায় পার্নো ও ঋত্বিক! পৌঁছলেন রঞ্জিত মল্লিকও"। Hindustantimes Bangla। সংগ্রহের তারিখ ২০২৩-০৯-০৮।  ইন্টারনেট মুভি ডেটাবেজে তারকার মৃত্যু (ইংরেজি)
মাঞ্জলি মসজিদ

মাঞ্জলি মসজিদ (কাজাখ: Imanǵalı meshiti/Иманғали мешіті; রুশ: Мечеть Имангали) যেটি কাজাখস্তান এর কেন্দ্রীয় আতিরাউ এলাকার সাতপায়েভ অ্যাভিনিউতে অবস্থিত। মসজিদটির নির্মাণ কাজ ১৯৯৯ সালে আরম্ভ হয় এবং তা ২০০১ সালে সম্পন্ন হয়। মসজিদটি জনসাধারণের প্রার্থনার উদ্দেশ্যে ৫ মে, ২০০১ -এ উন্মুক্ত করা হয় এবং এতে এক সাথে ৬০০ এর অধিক মুসল্লি সালাত আদায় করতে পারে। মসজিদটিতে একটি বড় গম্বুজ রয়েছে যার উচ্চতা ২৩ মিটার। এর বাইরের ব্যাস ৭ মিটার এবং ভিতরের ব্যাস ৫ মিটার। চারপাশের মাঠ সহ মসজিদের মোট আয়তন ১৩২৮.৩ বর্গ মিটার, শুধু মসজিদটি ১০৯৩.১ বর্গমিটার এলাকা জুড়ে অবস্থিত আছে। এটি ২ তলা বিশিষ্ট, এতে দুটি বড় হল, পাঁচটি প্রার্থনা কক্ষ, পুরুষ ও মহিলাদের জন্য আলাদা প্রার্থনা কক্ষ, একটি পাঠকক্ষ, একটি মাদ্রাসা, একটি গ্রন্থাগার এবং পুরুষ ও মহিলাদের জন্য অতিরিক্ত কক্ষ রয়েছে। মসজিদের দেয়ালের উচ্চতা ১৫ মিটার। প্রবেশদ্বারের দরজার উপরে ত্রাণটি যোদ্ধার শিরস্ত্রাণের মতো। মসজিদটিতে দুটি মিনার রয়েছে যার উভয়টির উচ্চতা ২০.৭ মিটার। মিম্বারের উচ্চতা ৩ মিটার এবং এটি উন্নতমানের কাঠের তৈরি। ছাদের উপরের বাকি ৬ টি ছোট গম্বুজের ব্যাস ১ মিটার। মসজিদের বাইরে ২৩৫.২ বর্গ মিটারের একটি অতিরিক্ত ভবন রয়েছে। এতে ইমাম, মুয়াজ্জিন ও তাদের পরিবারের বসবাসের জন্য আলাদা কক্ষ রয়েছে। পুরুষ ও মহিলাদের জন্য আলাদা শৌচাগারের ব্যবস্থা রয়েছে । "«Иманғали» мешіті" (কাজাখ ভাষায়)। ১০ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নবারুণ বোস

নবারুণ বোস (জন্ম: ৩০ ডিসেম্বর ১৯৮৮) একজন ভারতীয় কীবোর্ড বাদক, সুরকার এবং সঙ্গীত প্রযোজক । তিনি ২০১৮ সালে ফিচার ফিল্ম রেইনবো জেলির মাধ্যমে সঙ্গীত পরিচালক হিসেবে আত্মপ্রকাশ করেন । এর আগে তিনি ২০১৫ সালে টেলিভিশন ফিল্ম লোডশেডিং- এর জন্য সঙ্গীত পরিচালনা করেছিলেন এবং শর্ট ফিল্ম অহল্যা, শরতে আজ, কালি সিজন ১ এবং সিজন ২, ফেলুদা, ভালোবাসা শোহর, মাফিয়া সহ অনেকগুলি চলচ্চিত্র এবং ওয়েবসিরিজের জন্য ব্যাকগ্রাউন্ড মিউজিক করেছিলেন। একজন সঙ্গীত প্রযোজক হিসাবে, তার কর্মজীবন নয় বছরেরও বেশি সময় ধরে বিস্তৃত। তিনি পিকু, ছোটুশকোন, হাইওয়ে, পিঙ্ক এবং আরও অনেকের মতো ছবিতে অনুপম রায়ের জন্য সঙ্গীত আয়োজন এবং প্রোগ্রামিংয়ের জন্য পরিচিত । তিনি মিরচি মিউজিক অ্যাওয়ার্ডস বাংলা ২০১৮-এ বছরের সেরা গান প্রযোজক এবং WBFJA 2021-এ সেরা সঙ্গীত পরিচালকের পুরস্কারে ভূষিত হন। নবারুণ বোসের মা একজন ভারতীয় শাস্ত্রীয় কণ্ঠশিল্পী। নবারুণ পাঠ ভবনে তার স্কুলের পড়াশোনা শেষ করেন । যখন তিনি ১৭ বছর বয়সে একজন সঙ্গীতশিল্পী হতে আগ্রহী হন। তিনি কলেজ থাকা কালীন বিভিন্ন ব্যান্ডের হয়ে বাজাতেন এবং সঙ্গীত পরিচালকদের জন্য স্টুডিও সেশন করতেন। তিনি কলকাতার প্রেসিডেন্সি কলেজ থেকে ইংরেজি সাহিত্যে স্নাতক এবং স্নাতকোত্তর ডিগ্রি অর্জন করেন । স্নাতক হওয়ার পর, তিনি পূর্ণ সময় সঙ্গীতের জন্য চাকরি ছেড়ে দেওয়ার আগে খণ্ডকালীন অধ্যাপক হিসেবে কিশোর ভারতী ভগিনী নিবেদিতা কলেজে এক বছর শিক্ষকতা করেন । মির্চি মিউজিক অ্যাওয়ার্ডস বাংলা ২০১৫ - আসন্ন পুরুষ কণ্ঠশিল্পী অফ দ্য ইয়ার: অফিস সং ( কাটমুন্ডু ) - মনোনীত মির্চি মিউজিক অ্যাওয়ার্ডস বাংলা ২০১৬ - সেরা সঙ্গীত প্রযোজক: ঘোরির কান্তার মাওতো ( সাহেব বিবি গোলাম ) - মনোনীত WBFJA পুরস্কার ২০১৯ - সেরা পটভূমি সঙ্গীত: রেইনবো জেলি - মনোনীত মিরচি মিউজিক অ্যাওয়ার্ডস বাংলা ২০১৮ - সেরা গান প্রযোজক (প্রোগ্রামিং এবং অ্যারেঞ্জিং): তুই কি কোরে দিলী (ঘরে ও বায়ারে) - বিজয়ী ভার্জিন স্প্রিং সিনেফেস্ট ২০২১ - সেরা মিউজিক স্কোর (সিলভার অ্যাওয়ার্ড): থ্রি আওয়ার ইন গ্রেস্কেল (শর্ট ফিল্ম) - বিজয়ী WBFJA Cinemar Samabartan ২০২১ - ট্যাংরা ব্লুজ-বিজেতার জন্য সেরা সঙ্গীত পরিচালক। WBFJA Cinemar Samabartan ২০২১ - সেরা ব্যাকগ্রাউন্ড স্কোর- FI R- মনোনীত। ফিল্মফেয়ার অ্যাওয়ার্ডস ইস্ট ২০২২ - মনোনীত- সেরা মিউজিক অ্যালবাম- ট্যাংরা ব্লুজ ফিল্মফেয়ার অ্যাওয়ার্ডস ইস্ট ২০২২ - মনোনীত- সেরা ব্যাকগ্রাউন্ড স্কোর- FI R আনন্দলোক পুরস্কার ২০২২ - মনোনীত- সেরা সঙ্গীত পরিচালক- ট্যাংরা ব্লুজ নবারুণ বোস সুরারোপিত চলচ্চিত্র "Anandabazar Patrika | Read Latest Bengali News, বাংলা সংবাদ, বাংলা খবর from West Bengal's Leading epaper"। mepaper.anandabazar.com। সংগ্রহের তারিখ ২০২৩-০৯-০৮।  "Nabarun basks in praise from music veterans"। The Times of India। ২০১৮-০৬-০৬। আইএসএসএন 0971-8257। সংগ্রহের তারিখ ২০২৩-০৯-০৮।  "'সময় অনেক এগিয়েছে, সাউন্ডে বদল এসেছে', বাংলা ছবির গান নিয়ে কী মত নবারুণের"। Hindustantimes Bangla। ২০২৩-০৭-১১। সংগ্রহের তারিখ ২০২৩-০৯-০৮।  "Musician Nabarun Bose happy to have his hands full with work assignments"। The Times of India। ২০২২-০৩-০২। আইএসএসএন 0971-8257। সংগ্রহের তারিখ ২০২৩-০৯-০৮।  ইন্টারনেট মুভি ডেটাবেজে নবারুণ বোস (ইংরেজি)
সিউল ই-ল্যান্ড ফুটবল ক্লাব

সিউল ই-ল্যান্ড ফুটবল ক্লাব (কোরীয়: 서울 이랜드 FC, ইংরেজি: Seoul E-Land FC; সাধারণত সিউল ই-ল্যান্ড এফসি এবং সংক্ষেপে সিউল ই-ল্যান্ড নামে পরিচিত) হচ্ছে সিউল ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ২০১৪ সালে প্রতিষ্ঠিত হয়েছে। ১৫,৫১১ ধারণক্ষমতাবিশিষ্ট মকদং স্টেডিয়ামে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় পার্ক চুং-কিউন এবং সভাপতির দায়িত্ব পালন করছেন পার্ক সুং-কিউং। বর্তমানে দক্ষিণ কোরীয় রক্ষণভাগের খেলোয়াড় হান ইয়ং-সু এই ক্লাবের অধিনায়কের দায়িত্ব পালন করছেন। কিম ইয়াং-কুয়াং, জন মিন-কুয়াং, ইউ জং-ওয়ান, জু মিন-কিউ এবং এদিসন তারাবাইয়ের মতো খেলোয়াড়গণ সিউল ই-ল্যান্ডের জার্সি গায়ে মাঠ কাঁপিয়েছেন। পেশাদার ফুটবল ক্লাব হিসেবে প্রথম মৌসুমে সিউল ই-ল্যান্ড দক্ষিণ কোরিয়ার পেশাদার ফুটবল ক্লাবগুলোর মধ্যকার আয়োজিত দক্ষিণ কোরীয় ফুটবল লিগ পদ্ধতির তৎকালীন দ্বিতীয় স্তরের পেশাদার ফুটবল লিগ কে লিগ চ্যালেঞ্জে প্রতিদ্বন্দ্বিতা করেছিল; মার্টিন রেনির অধীনে উক্ত মৌসুমে সিউল ই-ল্যান্ড ১৬ জয় এবং ১৩ ড্রয়ে সর্বমোট ৬১ পয়েন্ট অর্জন করে ২০১৫ কে লিগ চ্যালেঞ্জের সামগ্রিক পয়েন্ট তালিকায় ৪র্থ স্থান অর্জন করেছিল। কে লিগ চ্যালেঞ্জের উক্ত মৌসুমে দক্ষিণ কোরীয় আক্রমণভাগের খেলোয়াড় জু মিন-কিউ ২৩টি গোল করে সিউল ই-ল্যান্ডের হয়ে সর্বোচ্চ গোল করেছিলেন। https://stadium.seoul.go.kr/reserve/mokdonggr/main-stadium https://www.transfermarkt.com/seoul-e-land/stadion/verein/46292 https://www.transfermarkt.com/seoul-e-land/startseite/verein/46292 https://www.seoulelandfc.com/team/player https://www.worldfootball.net/teams/seoul-e-land-fc/2023/2/ http://www.kleague.com/eng/sub.asp?localNum=2&pageNum=1&subNum=0 https://www.rsssf.org/tabless/skor2015.html উইকিমিডিয়া কমন্সে সিউল ই-ল্যান্ড ফুটবল ক্লাব সংক্রান্ত মিডিয়া রয়েছে। দাপ্তরিক ওয়েবসাইট (কোরীয়) (ইংরেজি)
আলফ্রেদো দি স্তেফানো

আলফ্রেদো দি স্তেফানো (৪ জুলাই ১৯২৬ - ৭ জুলাই ২০১৪; স্পেনীয়: Alfredo Di Stéfano, স্পেনীয় উচ্চারণ: [alˈfɾeðo ði (e)sˈtefano]) একজন প্রাক্তন আর্জেন্টিনীয়-স্পেনীয় ফুটবলার এবং কোচ। তাকে সর্বকালের অন্যতম সেরা ফুটবলার গণ্য করা হয়। তবে আর্জেন্টিনীয় হলেও তার মূল পরিচিতি স্পেনের ক্লাব রিয়াল মাদ্রিদের খেলোয়াড় হিসেবে। দি স্তেফানো সেন্টার ফরোয়ার্ড হিসেবে খেলতেন। ১৯৪৩ আর্জেন্টিনার রিভার প্লেত ক্লাবে তার খেলোয়াড়ী জীবন শুরু হয়। পরবর্তী এক দশক তিনি আর্জেন্টিনা ও কলম্বিয়ার বিভিন্ন ক্লাবে খেলেন। ১৯৫৩ সালে রিয়াল মাদ্রিদে আসার পর ফেরেঙ্ক পুসকাসের সাথে তার ফরোয়ার্ড লাইনে অনবদ্য জুটি গড়ে উঠে, যা ক্লাবটিকে অনেক সাফল্য এনে দেয়। ১৯৬৪ পর্যন্ত রিয়ালের হয়ে তিনি ২৮২টি ম্যাচ খেলে ২১৯টি গোল করেন, যা ক্লাবটির ইতিহাসে তাকে লীগের সর্বোচ্চ গোলদাতায় পরিণত করে। ইতিহাসের অন্যতম সেরা ফুটবলার হয়েও দুর্ভাগ্যজনকভাবে দি স্তেফানো-র কখনো বিশ্বকাপ ফুটবল খেলা হয়নি। ১৯৫০ সালের বিশ্বকাপে আর্জেন্টিনা খেলতে অস্বীকৃতি জানায়, ১৯৫৪ সালের বিশ্বকাপে আর্জেন্টিনা সুযোগ পায়নি, ১৯৫৬ সালে দি স্তেফানো স্পেনের নাগরিকত্ব লাভ করেন এবং স্পেনের হয়ে পরবর্তী বিশ্বকাপের (১৯৫৮) বাছাই পর্বে অংশ নেন, কিন্তু স্পেন মূল পর্বে উত্তীর্ণ হতে ব্যর্থ হয়। ১৯৬২ সালের বিশ্বকাপের বাছাই পর্বেও তিনি স্পেনের হয়ে অংশ নেন, এবার স্পেন মূল পর্বে উত্তীর্ণও হয়েছিল, কিন্তু বিশ্বকাপের আগে দি স্তেফানো আঘাত পেয়ে মূল পর্বে খেলতে পারেননি। বুয়েনোস আইরেস নগরীর বারাকাসে জন্মগ্রহণ করেন। পিতার নাম আলফ্রেদো দি স্তেফানো । তার দাদা মাইকেল ১৯ শতকে ইতালির নিকোলোসি থেকে আর্জেন্টিনার অভিবাসী হয়ে আসেন। ১৯৭৩ সালে তিনি মাত্র ১৭ বছর বয়সে আর্জেন্টিনীয় ক্লাব রিভার প্লেটে খেলা শুরু করেন। "di Stéfano Profile" (Spanish ভাষায়)। Yahoo! Deportes España। উদ্ধৃতি শৈলী রক্ষণাবেক্ষণ: অচেনা ভাষা (link) "Alfredo Di Stéfano, Soccer Great, Dies at 88"। NY Times। ৭ জুলাই ২০১৪। সংগ্রহের তারিখ ৮ জুলাই ২০১৪।  "Di Stéfano"। European Football। সংগ্রহের তারিখ ৭ জুলাই ২০১৪।  Brian Glanville, Soccer. A history of the game: its players, and its strategy, Crown Publishers 1968, p. 154 "Legends: Alfredo Di Stefano"। realmadrid-football.blogspot.it। ৩১ মার্চ ২০১১। সংগ্রহের তারিখ ৬ জানুয়ারি ২০১৩।  "Madrid legend could have been an Irish 'Don'"। Hearld.ie। ২৫ ফেব্রুয়ারি ২০০৯। সংগ্রহের তারিখ ২২ নভেম্বর ২০১৪।
ইআইআইএন

এডুকেশনাল ইনস্টিটিউট আইডেন্টিফিকেশন নাম্বার (সংক্ষেপে: ইআইআইএন) বা শিক্ষাপ্রতিষ্ঠান শনাক্তকারী নম্বর হলো বাংলাদেশ শিক্ষাতথ্য ও পরিসংখ্যান ব্যুরো কর্তৃক বাংলাদেশের সকল নিবন্ধিত বিশ্ববিদ্যালয়, স্নাতক ও স্নাতকোত্তর কলেজ, আলিয়া মাদ্রাসা এবং উচ্চ মাধ্যমিক ও মাধ্যমিক বিদ্যালয়কে প্রদানকৃত একটি ৬ অঙ্কের পরিচয় শনাক্তকারী নম্বর। বিদেশি শিক্ষাক্রমে পরিচালিত শিক্ষাপ্রতিষ্ঠানেরও এই নম্বরটি থাকে। সাধারণত ব্যানবেইসের নিকট আবেদনের পর বৈধ বা শিক্ষা মন্ত্রণালয় কর্তৃক স্বীকৃত শিক্ষাপ্রতিষ্ঠানকে এটি দেওয়া হয়। তবে নিবন্ধিত প্রাথমিক বিদ্যালয়কে ইআইআইএন দেওয়া হয় না। "শিক্ষা প্রতিষ্ঠানের পরিচিতি সনদ মিলবে অনলাইনে"। সমকাল। ২৫ সেপ্টেম্বর ২০১৭। ৭ নভেম্বর ২০২৩ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০২৩।
চাপাতলী লতিফিয়া ফাজিল মাদ্রাসা

চাপাতলী লতিফিয়া ফাজিল (ডিগ্রী) মাদ্রাসা হচ্ছে বাংলাদেশের চাঁদপুর জেলায় অবস্থিত একটি স্নাতক সমমানের আলিয়া মাদ্রাসা। এ মাদ্রাসাটি ১৯৩৫ সালে স্থানীয় মৌলভী আব্দুল হক প্রতিষ্ঠা করেন। মাদ্রাসাটি ইসলামি আরবি বিশ্ববিদ্যালয়ের অধিভুক্ত। চাঁদপুর জেলার শিক্ষা প্রতিষ্ঠানের তালিকা "সংরক্ষণাগারভুক্ত অনুলিপি" (পিডিএফ)। ১ নভেম্বর ২০২৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ সেপ্টেম্বর ২০২৩।  দাপ্তরিক ওয়েবসাইট
ডাইক্যালসিয়াম সাইট্রেট

ডাইক্যালসিয়াম সাইট্রেট একটি রাসায়নিক যৌগ যার রাসায়নিক সংকেত C6H6Ca2O7। এটি সাইট্রিক অ্যাসিডের ক্যালসিয়াম লবণ। ডাইক্যালসিয়াম সাইট্রেট একটি সাদা রঙের কঠিন পদার্থ। এর স্ফটিকে সাধারণত তিন অণু সোদক জল থাকে। এটি একটি গন্ধহীন পদার্থ। বেশির ভাগ স্ফটিক জল ১০০ ডিগ্রি সেলসিয়াস তাপমাত্রায় বের হয়ে আসে। ১২০ ডিগ্রি সেলসিয়াস তাপমাত্রায় পুরো জলই বের হয়ে যায়। এই লবণটি ঠাণ্ডা জলের থেকে গরম জলে বেশি দ্রাব্য, তবে অ্যলকোহলে অদ্রাব্য। ওষুধ শিল্পে ডাইক্যালসিয়াম সাইট্রেট ব্যবহার করা হয়। PubChem। "Citric acid, calcium salt"। pubchem.ncbi.nlm.nih.gov (ইংরেজি ভাষায়)। সংগ্রহের তারিখ ২০২২-১০-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Commission Regulation (EU) No 231/2012"। সংগ্রহের তারিখ ১০ সেপ্টেম্বর ২০২৩।  Lewis, R.J., Sr (Ed.). Hawley's Condensed Chemical Dictionary. 13th ed. New York, NY: John Wiley & Sons, Inc. 1997., p. 195 Budavari, S. (ed.). The Merck Index - An Encyclopedia of Chemicals, Drugs, and Biologicals. Whitehouse Station, NJ: Merck and Co., Inc., 1996., p. 272
দবিরুল ইসলাম

দবিরুল ইসলাম বলতে যাদেরকে বোঝানো হতে পারে: দবিরুল ইসলাম (রাজনীতিবিদ) –ছাত্রলীগের প্রথম সভাপতি ও ১৯৫৪ সালের যুক্তফ্রন্ট সরকারের সাবেক এমএলএ ও আবু হোসেন সরকারের নেতৃত্বে গঠিত মন্ত্রিসভায় প্রতিমন্ত্রী ছিলেন। দবিরুল ইসলাম (ঠাকুরগাঁওয়ের রাজনীতিবিদ) –বাংলাদেশের ঠাকুরগাঁও জেলার রাজনীতিবিদ যিনি ঠাকুরগাঁও-২ আসনের সংসদ সদস্য। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
সম-বিন্যাস (অবিচ্ছিন্ন)

অবিচ্ছিন্ন সম-বিন্যাস (continuous uniform distribution) সম্ভাবনার এমন একটি অবিচ্ছিন্ন বিন্যাস, যার যেকোনো একই দৈর্ঘ্যের ব্যবধির (interval) সম্ভাবনা সমান। সমভাবে বিন্যস্ত কোনো দৈব চলক যদি কেবল a হতে b এর মাঝে মান নেয়, যেখানে a < b, তবে সম-বিন্যাসের সম্ভাবনা ঘনত্ব ফাংশন (probability density function) হবে: f ( x ) = { 1 b − a       for  a < x < b , 0 f o r   x < a   o r   x > b , s e e   b e l o w       for  x = a  or  x = b . {\displaystyle f(x)=\left\{{\begin{matrix}{\frac {1}{b-a}}&\ \ \ {\mbox{for }}a<x<b,\\\\0&\mathrm {for} \ x<a\ \mathrm {or} \ x>b,\\\\\mathrm {see} \ \mathrm {below} &\ \ \ {\mbox{for }}x=a{\mbox{ or }}x=b.\end{matrix}}\right.} ঘনত্ব অপেক্ষকের মান a ও b তে একেকক্ষেত্রে একেক রকম ধরা হয়, কখনো শূন্য, কখনো 1/(b − a), কোনো কোনো ক্ষেত্রে 1/(2(b − a))। এই দুই প্রান্তিক মানের কারণে f(x) dx বা x f(x) dx এর সমাকলন মানে কোনো পরিবর্তন হয় না বিধায় f(a) ও f(b) সাধারণত অগুরুত্বপূর্ণ। সম-বিন্যাসের ক্রমযোজিত বিন্যাস ফাংশন হল: F ( x ) = { 0 for  x < a x − a b − a       for  a ≤ x < b 1 for  x ≥ b {\displaystyle F(x)=\left\{{\begin{matrix}0&{\mbox{for }}x<a\\{\frac {x-a}{b-a}}&\ \ \ {\mbox{for }}a\leq x<b\\1&{\mbox{for }}x\geq b\end{matrix}}\right.} সম-বিন্যাসের 'সমতা'-র নিহিতার্থ হল - সমভাবে বিন্যস্ত কোনো দৈব চলকের যেকোনো একই দৈর্ঘ্যের ব্যবধিতে পড়ার সম্ভাবনা সমান। যদি X ∼ U ( a , b ) {\displaystyle X\sim \;{\mbox{U}}(a,b)} হয় এবং d {\displaystyle d\,\!} যদি [ a , b ] {\displaystyle \left[a,b\right]} এর একটি ধ্রুব অনুব্যবধি (subinterval) হয়, যেখানে d ≥ 0 {\displaystyle d\geq 0} , তাহলে X {\displaystyle X\,\!} -এর যেকোনো d {\displaystyle d\,\!} দৈর্ঘ্যের ব্যবধিতে পড়ার সম্ভাবনা - P ( X ∈ [ x , x + d ] ) = ∫ x x + d 1 / ( b − a ) d y = ( ( x + d ) − x ) / ( b − a ) = d / ( b − a ) {\displaystyle {\begin{matrix}P\left(X\in \left[x,x+d\right]\right)&=&\int _{x}^{x+d}1/(b-a)\,dy\\&=&((x+d)-x)/(b-a)\\&=&d/(b-a)\end{matrix}}} হবে, যা ধ্রুব। অতএব - যেকোনো একই দৈর্ঘ্যের ব্যবধিতে পড়ার সম্ভাবনা সমান। সম-বিন্যাসের a = 0 ও b = 1 হলে তাকে পরিমিত সম-বিন্যাস বলে। পরিমিত সম-বিন্যাসের একটি বৈশিষ্ট্য হল, যদি U1 পরিমিত সম-বিন্যস্ত একটি দৈব চলক হয়, অর্থাৎ - U 1 ∼ U N I F O R M ( 0 , 1 ) {\displaystyle U_{1}\sim \;\mathrm {UNIFORM} (0,1)} তাহলে 1-U1 ও সমভাবে বিন্যস্ত হবে, অর্থাৎ - 1 − U 1 ∼ U N I F O R M ( 0 , 1 ) {\displaystyle 1-U_{1}\sim \;\mathrm {UNIFORM} (0,1)} Y ∼ E x p o n e n t i a l ( λ ) {\displaystyle Y\sim \;\mathrm {Exponential} (\lambda )} একটি সূচকীয় বিন্যাস হবে যদি Y = − 1 λ ln ⁡ ( X ) {\displaystyle Y=-{\frac {1}{\lambda }}\ln(X)} হয় এবং X ∼ U n i f o r m ( 0 , 1 ) {\displaystyle X\sim \;\mathrm {Uniform} (0,1)} হয়।
আবুল হাসান ইস্পাহানি

মির্জা আবুল হাসান ইস্পাহানি (ফার্সি: میرزا ابو الحسن اصفهانی; ১৯০২-১৯৮১) ছিলেন একজন পাকিস্তানি রাজনীতিবিদ এবং কূটনীতিক যিনি মার্কিন যুক্তরাষ্ট্রে পাকিস্তানের রাষ্ট্রদূত হিসেবে কাজ করেছেন। ইস্পাহানি ১৯০২ সালে চট্টগ্রামের পারসো - বাঙালি ইস্পাহানি পরিবারে জন্মগ্রহণ করেন। তিনি কেমব্রিজের সেন্ট জনস কলেজে শিক্ষা লাভ করেন। তিনি মাদ্রাজে ১৯৪১ সালের এপ্রিল মাসে অনুষ্ঠিত নিখিল ভারত মুসলিম লীগের বার-অ্যাট-ল শেষ করেন। ১৯৯০-এর দশকে, মির্জা আবুল হাসান ইস্পাহানির কনিষ্ঠ পুত্র মির্জা জিয়া ইস্পাহানি সুইজারল্যান্ড এবং ইতালিতে পাকিস্তানের রাষ্ট্রদূত হিসেবে দায়িত্ব পালন করেন এবং বর্তমানে প্রতিমন্ত্রীর মর্যাদায় রাষ্ট্রদূত এবং পিপিপির কো-চেয়ারম্যান আসিফের নির্দেশে বাংলাদেশ সফর করেন। তার নাতনি, ফারাহনাজ ইস্পাহানি, পাকিস্তানের পার্লামেন্টের সদস্য হিসেবে দায়িত্ব পালন করেছেন এবং মার্কিন যুক্তরাষ্ট্রে পাকিস্তানের প্রাক্তন রাষ্ট্রদূত হোসেন হাক্কানির স্ত্রী এবং তার দাদার মতো ওয়াশিংটনে একই বাড়িতে কিছু সময়ের জন্য বসবাস করেছেন। তিনি ১৯৪৬ সালে ভারতীয় গণপরিষদের সদস্য হন এবং একই বছর নিউইয়র্ক হেরাল্ড ট্রিবিউন ফোরামে মুসলিম লীগের প্রতিনিধিত্ব করেন। স্বাধীনতার পর, তিনি ১৯৪৭ সালে পাকিস্তান গণপরিষদের সদস্য হন। জনাব ইস্পাহানি জিন্নাহর ব্যক্তিগত প্রতিনিধি হিসাবে মার্কিন যুক্তরাষ্ট্র সফর করেন এবং সেপ্টেম্বর ১৯৪৭ থেকে ফেব্রুয়ারি ১৯৫২ পর্যন্ত মার্কিন যুক্তরাষ্ট্রে রাষ্ট্রদূত ছিলেন। তিনি ১৯৪৭ সালে ইউএনওতে পাকিস্তান বাণিজ্য ও উন্নয়ন বিষয়ক প্রতিনিধি দলের ডেপুটি লিডার ছিলেন। তিনি কাশ্মীর ইস্যুতে জাতিসংঘের নিরাপত্তা পরিষদে পাকিস্তান প্রতিনিধি দলের ভাইস চেয়ারম্যান ছিলেন এবং ১৯৫২ থেকে ১৯৫৪ সাল পর্যন্ত যুক্তরাজ্যে হাই কমিশনার ছিলেন। তিনি ১৯৫৪ থেকে ১৯৫৫ সাল পর্যন্ত ফেডারেল শিল্প ও বাণিজ্য মন্ত্রী ছিলেন। তিনি ১৯৭৩-৭৪ সালে আফগানিস্তানে রাষ্ট্রদূত ছিলেন। তিনি বেশ কয়েকটি বই লিখেছেন যার মধ্যে রয়েছে: দ্য কেস অফ মুসলিম ইন্ডিয়া (১৯৪৬) ২৭ ডেইস ইন চায়না (১৯৬০) লেনিনগ্রাদ থেকে সমরকন্দ (১৯৬২) কায়েদ-ই-আজম জিন্নাহ, অ্যাজ আই নিউ হিম (১৯৬৭) Reed, Sir Stanley, সম্পাদক (১৯৪৭)। The Indian Year Book। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hussain Qizilbash, Basharat। "The Quaid's lieutenants"। Pakistan Today। সংগ্রহের তারিখ ৮ জানুয়ারি ২০১৬।  টেমপ্লেট:Ambassadors of Pakistan to the United States
এএসএম রিদওয়ানুর রহমান

মেজর জেনারেল এএসএম রিদওয়ানুর রহমান, এডাব্লিউসি, এএফডাব্লিউসি, পিএসসি, জি বাংলাদেশ সেনাবাহিনীর একজন দুই তারকা জেনারেল। তিনি বাংলাদেশ ইনস্টিটিউট অব পিস সাপোর্ট অপারেশন ট্রেনিং (বিপসট) এর কমান্ড্যান্ট হিসেবে দায়িত্ব পালন করেছেন। বিপসট-এ দায়িত্ব পালনের আগে তিনি বাংলাদেশ সেনাবাহিনীর ক্রীড়া নিয়ন্ত্রণ বোর্ডের সভাপতি ছিলেন। রিদওয়ান ২১ ডিসেম্বর ১৯৯০ সালে ২৩তম বিএমএ লং কোর্সের মাধ্যমে বাংলাদেশ সেনাবাহিনীতে কমিশন লাভ করেন। তিনি ব্রিগেডিয়ার জেনারেল হিসেবে সেনা সদর দপ্তরে সামরিক প্রশিক্ষণ অধিদপ্তরের পরিচালক হিসেবে দায়িত্ব পালন করেছেন। তিনি জাতীয় অলিম্পিক একাডেমী কমিটির সদস্য ছিলেন। তার অধীনে BIPSOT বাংলাদেশ সশস্ত্র বাহিনী এবং ওরেগন ন্যাশনাল গার্ডের সাথে অংশীদারিত্বে "এক্সারসাইজ টাইগার লাইটনিং ২০২২" এর আয়োজন করে। "Oregon National Guard supports Bangladesh Tiger Lightning 22 Exercise"। DVIDS (ইংরেজি ভাষায়)। সংগ্রহের তারিখ ২০২২-০৮-২৩।  "Bangladesh-USA joint exercise begins"। bangladeshpost.net (ইংরেজি ভাষায়)। সংগ্রহের তারিখ ২০২২-০৮-২৩।  Nation, The New। "President of Bangladesh Army Sports Control Board Brigadier General ASM Ridwanur Rahman with Bangladesh Army Football team and Indian Army Football team pose for a photo session at Bangladesh Army Stadium in the city's Banani on Tuesday. Bangladesh Army Football team and Indian Army Football team took part in a friendly football match at the same venue on the same day. The match ended in a goalless draw."। The New Nation (ইংরেজি ভাষায়)। ২০২২-০৮-২৩ তারিখে মূল থেকে আর্কাইভ করা। সংগ্রহের তারিখ ২০২২-০৮-২৩।  Correspondent, A. A.। "'Boost indoor games to glorify country' | The Asian Age Online, Bangladesh"। The Asian Age (ইংরেজি ভাষায়)। সংগ্রহের তারিখ ২০২২-০৮-২৩।  "National Olympic Academy List of Management Committee S.N. Name Position Photo 01. General Aziz Ahmed, BSP,BGBM,PBGM,BGBMS,ps"। webcache.googleusercontent.com। সংগ্রহের তারিখ ২০২২-০৮-২৭।  "Oregon National Guard supports Bangladesh Tiger Lightning 22 Exercise"। DVIDS (ইংরেজি ভাষায়)। সংগ্রহের তারিখ ২০২২-০৮-৩০।
বিশ্বজিৎ দেবনাথ

বিশ্বজিৎ দেবনাথ বাংলাদেশ সুপ্রিম কোর্টের হাইকোর্ট বিভাগের একজন বিচারপতি। দেবনাথের জন্ম ১ এপ্রিল ১৯৬৩ সালে। তিনি রাজশাহী বিশ্ববিদ্যালয় থেকে আইন বিষয়ে স্নাতক ও স্নাতকোত্তর করেছেন। দেবনাথ ১০ মে ১৯৯২ সালে বাংলাদেশ বার কাউন্সিলে নিবন্ধিত হন। তিনি ১৯৯৭ সালের ১ ফেব্রুয়ারি হাইকোর্ট বিভাগের আইনজীবী হন ৮ ফেব্রুয়ারি ২০০৯-এ, দেবনাথ বাংলাদেশের একজন ডেপুটি অ্যাটর্নি জেনারেল নিযুক্ত হন। ২০১৬ সালের অক্টোবরে, দেবনাথকে দুর্গা পূজার নিরাপত্তা নিশ্চিত করার জন্য মুন্সিগঞ্জ জেলায় পাঠানো হয়েছিল। ১ মার্চ ২০১৮ তারিখে দেবনাথ বাংলাদেশ সুপ্রিম কোর্টের আপিল বিভাগের একজন আইনজীবী হন। ২০২১ সালের এপ্রিলে, বাংলাদেশ নৌবাহিনীর একজন কর্মকর্তাকে লাঞ্ছিত করার জন্য আওয়ামী লীগের সংসদ সদস্য হাজী সেলিমের ছেলে এরফান সেলিমের শুনানিতে দেবনাথ রাষ্ট্রের প্রতিনিধিত্ব করেন। দেবনাথ ৩০ জুলাই ২০২২ পর্যন্ত ডেপুটি অ্যাটর্নি জেনারেল হিসেবে দায়িত্ব পালন করেন তিনি ৩১ জুলাই হাইকোর্ট বিভাগের অতিরিক্ত বিচারপতি হিসেবে নিয়োগ পান। ২০২৩ সালের মে মাসে, দেবনাথ এবং বিচারপতি শেখ হাসান আরিফ বাংলাদেশ হাইকোর্টের কর্মচারীদের টিপস বা গ্র্যাচুইটি গ্রহণ করতে নিষেধ করে একটি রায় দেন এবং এটি গ্রহণ করাকে দুর্নীতি হিসাবে গণ্য করা হবে। "Home : Supreme Court of Bangladesh"। www.supremecourt.gov.bd। ২০২৩-০৬-১২ তারিখে মূল থেকে আর্কাইভ করা। সংগ্রহের তারিখ ২০২৩-০৮-১৩।  "Durga Puja security still a concern for Hindus"। The Daily Star (ইংরেজি ভাষায়)। ২০১৬-১০-০১। সংগ্রহের তারিখ ২০২৩-০৮-১৩।  "Bangladesh court clears Erfan Selim's path out of jail"। bdnews24.com (ইংরেজি ভাষায়)। সংগ্রহের তারিখ ২০২৩-০৮-১৩।  "11 new additional judges appointed to High Court"। Risingbd Online Bangla News Portal (ইংরেজি ভাষায়)। সংগ্রহের তারিখ ২০২৩-০৮-১৩।  "HC prohibits bribery, tipping for officials, employees | News Flash"। BSS। সংগ্রহের তারিখ ২০২৩-০৮-১৩।  "HC bench embargoes any 'tips' for small advantages in court"। The Daily Star (ইংরেজি ভাষায়)। ২০২৩-০৫-১০। সংগ্রহের তারিখ ২০২৩-০৮-১৩।
মোঃ আলী রেজা

মোঃ আলী রেজা বাংলাদেশ সুপ্রিম কোর্টের হাইকোর্ট বিভাগের একজন বিচারপতি। রেজা ১৯৬৪ সালের ২৩ জানুয়ারি জন্মগ্রহণ করেন তিনি রাজশাহী বিশ্ববিদ্যালয় থেকে আইনে স্নাতক এবং ঢাকা বিশ্ববিদ্যালয় থেকে আইনে স্নাতকোত্তর করেন। রেজা ১৯৮৯ সালের ৩ এপ্রিল ঝিনাইদহ জেলা আদালতে আইনজীবী হিসেবে কর্মজীবন শুরু করেন। তিনি ২৭ মে ১৯৯৩ সালে হাইকোর্ট বিভাগের আইনজীবী হন রেজা ১২ মে ২০১১ সালে বাংলাদেশের সুপ্রিম কোর্টের আপিল বিভাগের একজন আইনজীবী হন রাষ্ট্রপতি মোহাম্মদ আবদুল হামিদ ৩১ জুলাই ২০২২ তারিখে রেজাকে হাইকোর্ট বিভাগের অতিরিক্ত বিচারপতি নিযুক্ত করেন। তিনি এবং অন্য দশজন নবনিযুক্ত বিচারক বাংলাদেশের প্রতিষ্ঠাতা রাষ্ট্রপতি শেখ মুজিবুর রহমানের প্রতি শ্রদ্ধা জানাতে গোপালগঞ্জ জেলার টুঙ্গিপাড়ায় যান। রেজা এবং বিচারপতি ভীষ্মদেব চক্রবর্তী বাংলাদেশ পরিবেশ আইনজীবী সমিতির একটি আবেদনের পরিপ্রেক্ষিতে কক্সবাজার জেলায় একটি পাহাড় কেটে সাংবাদিকদের জন্য আবাসন প্রকল্পের নির্মাণ বন্ধ করতে বাংলাদেশ সরকারকে নির্দেশ দেন। ২০২৩ সালের আগস্টে, রেজা এবং বিচারপতি ভীষ্মদেব চক্রবর্তী দুর্নীতির বিষয়ে কুমিল্লা বিশ্ববিদ্যালয়ের উপাচার্য এএফএম আবদুল মঈনের একটি বক্তৃতার উপর একটি সংবাদ নিবন্ধ লেখার জন্য কুমিল্লা বিশ্ববিদ্যালয়ের ছাত্রের সাময়িক বরখাস্তের আদেশ স্থগিত করার আদেশ দেন। যায়যায়দিনের সংবাদদাতা এই ছাত্র ভাষণ সম্পর্কে একটি নিবন্ধ লিখেছিল। বিশ্ববিদ্যালয় দাবি করেছে যে এটি বানোয়াট। "Home : Supreme Court of Bangladesh"। www.supremecourt.gov.bd। ২০২৩-০৬-১২ তারিখে মূল থেকে আর্কাইভ করা। সংগ্রহের তারিখ ২০২৩-০৮-১৪।  Sarkar, Ashutosh (২০২২-০৮-০১)। "HC gets 11 new judges"। The Daily Star (ইংরেজি ভাষায়)। সংগ্রহের তারিখ ২০২৩-০৮-১৪।  "11 new HC judges pay homage to Bangabandhu"। The Daily Star (ইংরেজি ভাষায়)। ২০২২-০৮-০৬। সংগ্রহের তারিখ ২০২৩-০৮-১৪।  "Housing for journos: HC stays hilly land allocation"। The Daily Star (ইংরেজি ভাষায়)। ২০২৩-০৭-২৪। সংগ্রহের তারিখ ২০২৩-০৮-১৪।  "HC stays suspension order of CoU student"। The Daily Star (ইংরেজি ভাষায়)। ২০২৩-০৮-১৪। সংগ্রহের তারিখ ২০২৩-০৮-১৪।
রাজনৈতিক ভিত্তি

রাজনীতিতে ভিত্তি শব্দটি ভোটারদের একটি গোষ্ঠীকে বোঝায় যারা সর্বদা নির্বাচিত পদের জন্য একটি একক রাজনৈতিক দলের প্রার্থীদের সমর্থন করে। প্রতিটি প্রার্থীর নির্দিষ্ট মতামত নির্বিশেষে ভিত্তি ভোটাররা বিরোধী দলের প্রার্থীকে ভোট দেওয়ার সম্ভাবনা খুব কম। মার্কিন যুক্তরাষ্ট্রে এটি সাধারণত হয় কারণ দলের মনোনয়ন পেতে এবং এইভাবে ব্যালট অ্যাক্সেস নিশ্চিত করার জন্য উচ্চ-স্তরের প্রার্থীদের একটি দলের ভিত্তি হিসাবে মূল বিষয়গুলিতে একই অবস্থান রাখতে হবে। আইনসভা নির্বাচনের ক্ষেত্রে বেস (ভিত্তি) ভোটাররা প্রায়শই তাদের দলের প্রার্থীকে সমর্থন করতে পছন্দ করেন অন্যথায় আবেদনকারী প্রতিপক্ষের বিরুদ্ধে তাদের দলের সাধারণ সংখ্যাগরিষ্ঠতা অর্জনের সম্ভাবনাকে শক্তিশালী করার জন্য, যা সাধারণত একটি আইনসভায় ক্ষমতার আধিপত্যের প্রবেশদ্বার। বিভক্ত-টিকিট ভোটিং সরাসরি টিকিট ভোট ভোটিং ব্লক